CELEX: 32010L0004
Language: lv
Date: 2010-02-08 00:00:00
Title: Komisijas Direktīva 2010/4/ES ( 2010. gada 8. februāris), ar ko groza III pielikumu Padomes Direktīvā 76/768/EEK attiecībā uz kosmētikas līdzekļiem, lai to pielāgotu tehnikas attīstībai (Dokuments attiecas uz EEZ)

9.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 36/21
            
         KOMISIJAS DIREKTĪVA 2010/4/ES
   (2010. gada 8. februāris),
   ar ko groza III pielikumu Padomes Direktīvā 76/768/EEK attiecībā uz kosmētikas līdzekļiem, lai to pielāgotu tehnikas attīstībai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (1) un jo īpaši tās 8. panta 2. punktu,
   apspriedusies ar Patērētāju drošības zinātnisko komiteju,
   tā kā:
   
               (1)
            
            
               Patlaban ir divas neoksidējošas matu krāsvielas, kuras, ievērojot Direktīvas 76/768/EEK III pielikuma 2. daļā paredzētos ierobežojumus un nosacījumus, pagaidām – līdz 2010. gada 31. decembrim – ir atļauts izmantot kosmētikas līdzekļos.
            
         
               (2)
            
            
               Attiecībā uz šīm divām neoksidējošajām matu krāsvielām HC Orange No. 2 un 2-hydroxyethylamino-5-nitroanisole, kas ir uzskaitītas III pielikuma 2. daļā ar 26. un 29. atsauces numuru, Patērētāju drošības zinātniskā komiteja (turpmāk “SCCS”) sniedza galīgos atzinumus par to drošumu. SCCS ierosināja maksimāli pieļaujamo koncentrāciju gatavā kosmētikas līdzeklī 1,0 % apmērā HC Orange No. 2 un 0,2 % apmērā 2-hydroxyethylamino-5-nitroanisole. Tādējādi HC Orange No. 2 un 2-hydroxyethylamino-5-nitroanisole var galīgi reglamentēt III pielikuma 1. daļā.
            
         
               (3)
            
            
               Tādēļ attiecīgi jāgroza Direktīva 76/768/EEK.
            
         
               (4)
            
            
               Lai nodrošinātu vienmērīgu pāreju to produktu tirdzniecībā, kuri satur HC Orange No. 2, kas neatbilst šajā direktīvā noteiktajām marķēšanas prasībām, jāparedz pienācīgs pārejas periods.
            
         
               (5)
            
            
               Šajā direktīvā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Grozījums Direktīvā 76/768/EEK
   Direktīvas 76/768/EEK III pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstis vēlākais līdz 2010. gada 1. septembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmu Komisijai minēto noteikumu tekstu.
   Dalībvalstis piemēro šīs direktīvas pielikumā minētos noteikumus, izņemot prasības attiecībā uz marķēšanu, kas noteiktas 208. ieraksta “f” slejā, no 2010. gada 1. decembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Pārejas noteikumi
   Dalībvalstis veic visus pasākumus, kas vajadzīgi, lai pēc 2011. gada 1. novembra Eiropas Savienības ražotāji vai importētāji, kuri reģistrēti Eiropas Savienībā, nelaiž tirgū nevienu kosmētikas līdzekli, kas neatbilst prasībām attiecībā uz marķēšanu, kuras noteiktas ar šo direktīvu grozītās Direktīvas 76/768/EEK III pielikuma I daļas 208. ieraksta “f” slejā.
   Dalībvalstis veic visus pasākumus, kas vajadzīgi, lai pēc 2012. gada 1. novembra Eiropas Savienībā netiek tirgoti vai realizēti galapatērētājiem kosmētikas līdzekļi, kas neatbilst prasībām attiecībā uz marķēšanu, kuras noteiktas ar šo direktīvu grozītās Direktīvas 76/768/EEK III pielikuma I daļas 208. ieraksta “f” slejā.
   4. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Adresāti
   Šī direktīva ir adresēta dalībvalstīm.
   
      Briselē, 2010. gada 8. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 262, 27.9.1976., 169. lpp.
   
      PIELIKUMS
      Direktīvas 76/768/EEK III pielikumu groza šādi.
      
                  1.
               
               
                  Pielikuma 1. daļā pievieno šādus ierakstus:
                  
                              Atsauces numurs
                           
                           
                              Viela
                           
                           
                              Ierobežojumi
                           
                           
                              Kosmētikas līdzekļa etiķetē norādāmie lietošanas noteikumi un brīdinājumi
                           
                        
                              Piemērošanas un/vai lietošanas joma
                           
                           
                              Maksimāli pieļaujamā koncentrācija gatavā kosmētikas līdzeklī
                           
                           
                              Citi ierobežojumi un prasības
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              “208
                           
                           
                              1-(beta-aminoetil)amino-4-(beta-hidroksietil)oksi-2-nitrobenzols un tā sāļi
                              
                                 HC Orange No. 2
                              
                              
                                 CAS Nr. 85765-48-6
                              
                                 EINECS 416-410-1
                           
                           
                              Matu krāsviela neoksidējošos matu krāsošanas līdzekļos
                           
                           
                              1,0 %
                           
                           
                              
                                          —
                                       
                                       
                                          Nelietot nitrozējošās sistēmās
                                       
                                    
                                          —
                                       
                                       
                                          Maksimālais nitrozoamīnu saturs: 50 μg/kg
                                       
                                    
                                          —
                                       
                                       
                                          Glabāt traukos, kas nesatur nitrītus
                                       
                                    
                           
                              
                                 
                              Matu krāsvielas var izraisīt smagu alerģisku reakciju.
                              Izlasīt un ievērot norādījumus.
                              Šis līdzeklis nav paredzēts personām, kas jaunākas par 16 gadiem.
                              Melnās hennas tetovējumi, kas nav permanenti, var paaugstināt alerģijas risku.
                              Matus nekrāsot, ja:
                              
                                          —
                                       
                                       
                                          uz sejas ir izsitumi vai galvas āda ir jutīga, kairināta vai bojāta,
                                       
                                    
                                          —
                                       
                                       
                                          pēc matu krāsošanas ir bijusi kāda reakcija,
                                       
                                    
                                          —
                                       
                                       
                                          agrāk ir bijusi reakcija uz melnās hennas tetovējumu, kas nav permanents.”
                                       
                                    
                        
                              209
                           
                           
                              2-[(2-metoksi-4-nitrofenil)amino]etanols un tā sāļi
                              
                                 2-Hydroxyethylamino-5-nitroanisole
                              
                              
                                 CAS Nr. 66095-81-6
                              
                                 EINECS 266-138-0
                           
                           
                              Matu krāsviela neoksidējošos matu krāsošanas līdzekļos
                           
                           
                              0,2 %
                           
                           
                              
                                          —
                                       
                                       
                                          Nelietot nitrozējošās sistēmās
                                       
                                    
                                          —
                                       
                                       
                                          Maksimālais nitrozoamīnu saturs: 50 μg/kg
                                       
                                    
                                          —
                                       
                                       
                                          Glabāt traukos, kas nesatur nitrītus
                                       
                                    
                           
                               
                           
                        
            
                  2.
               
               
                  Pielikuma 2. daļā svītro ierakstus, kas attiecas uz 26. un 29. atsauces numuru.